**Naziv obveznika: V. OSNOVNA ŠKOLA VARAŽDIN**

Poštanski broj i mjesto: 42 000 Varaždin

Adresa sjedišta: Vatrogasna ulica 5

Šifra županije: 472

Broj RKP-a: 14179

Matični broj: 03005968

OIB: 92948647703

Razina: 31

Razdjel: 000

Šifra djelatnosti: 8520

IBAN: HR3824020061101119870

**BILJEŠKE UZ FINANCIJSKE IZVJEŠTAJE**

**za razdoblje od 01.01.2024. – 31.12.2024.**

**Uvod**

V. osnovna škola Varaždin je ustanova koja pruža osnovno obrazovanje učenicima od 1. do 8. razreda u 16 razrednih odjela. Nastava je organizirana u jednoj smjeni. Školsku godinu pohađa 217 učenika.

Zakonski predstavnik V. osnovne škole Varaždin je Nikolina Kovačić, prof., ravnateljica škole.

Nastava se odvija u oblicima: redovna, izborna, dodatna i dopunska, a izvodi se prema nastavnim planovima i programima koje je donijelo Ministarstvo znanosti i obrazovanja, prema Godišnjem planu i programu rada i Školskom kurikulumu za školsku godinu 2024/2025. Škola za učenike s navršenih 15 godina života, organizira osnovno obrazovanje po nastavnom planu i programu u skladu sa zakonom temeljem odgovarajućeg rješenja Ministarstva znanosti i obrazovanja.

U školi je zaposleno ukupno 53 djelatnika, od čega 36 nastavno osoblje, 5 pomoćnika u nastavi i 12 nenastavno osoblje. Nastavno osoblje obavlja odgojno obrazovne poslove u svezi s izvođenjem nastavnog plana i programa, neposrednog odgojno obrazovnog rada s učenicima, aktivnosti u skladu s potrebama i interesima učenika te promicanje stručno-pedagoškog rada Škole i ostalih stručno pedagoških poslova u skladu sa zakonom, provedbenim propisima, Godišnjim planom i programom rada Škole i Školskim kurikulumom. Nenastavno osoblje obavlja opće, pravne i kadrovske poslove, računovodstvene i knjigovodstvene poslove, poslove vođenja i čuvanja pedagoške dokumentacije i evidencije, poslove tehničkog održavanja i rukovanja opremom i uređajima, poslove održavanja i čistoće objekata i okoliša, te druge pomoćne poslove u skladu sa zakonskim propisima, podzakonskim i provedbenim propisima.

Osnivač V. Osnovne škole Varaždin je Grad Varaždin koji većinskim dijelom financira rad škole. Školu financira i sama država u vidu decentraliziranih sredstava za potrebe tekućih poslova, besplatnog toplog obroka, udžbenika te plaća djelatnika koje financira Ministarstvo znanosti i obrazovanja. Škola vlastite prihode poslovanja ostvaruje najmom školske dvorane plesnim klubovima.

**Obrazac PR-RAS**

Ukupni prihodi poslovanja u 2024. godini iznose 1.385.271,47 eura, dok ukupni rashodi poslovanja u istom razdoblju iznose 1.342.614,22 eura, a rashodi za nabavu nefinancijske imovine iznose 32.154,52 eura. Povećanje prihoda i rashoda je većinom rezultat povećanja plaća i materijalnih prava ali isto tako i povećanje tržišnih cijena materijala i sirovina. Škola je ostvarila višak pokrića u narednom razdoblju u iznosu 7.328,91 eura.

Višak prihoda raspoloživ u sljedećem razdoblju dokazuje kako je škola imala dovoljno ostvarenih prihoda kako bi namirila troškove razreda 3 – rashoda poslovanja i razreda 4 – rashoda nabavu dugotrajne imovine, unatoč tome što nije ostvarila prihod razreda 7 – prihodi od nefinancijske imovine da namiri troškove razreda 4. Na kraju izvještajnog razdoblja provedena je obvezna korekcija rezultata te prebijanje viškova i manjkova, a kojom radnjom su se manjkovi od nefinancijske imovine sučelili sa prihodima poslovanja.

**Prihodi poslovanja**

 Šifra 6361 – povećanje tekućih pomoći školi iz proračuna koji joj nije nadležan, u odnosu na 2023. godinu, rezultat je povećanja koeficijenata plaća. Škola na dan 31.12.2023. godine ima ukupno 53 zaposlena. Sa školskom godinom 2023/2024 u projektu PONOS IV, bila su zaposlena dva pomoćnika u nastavi, dok je s početkom školske godine 2024/2025 započet novi projekt PONOS V a u sklopu kojeg je zaposleno pet pomoćnika u nastavi. U produženom boravku financiranog od strane osnivača, Grada Varaždina, zaposlene su tri djelatnice.

 Šifra 6362 – kapitalne pomoći proračunskim korisnicima iz proračuna koji im nije nadležan odnose se na sredstva primljena od Ministarstva znanosti i obrazovanja za nabavu udžbenika. U 2024. godini su nabavljeni udžbenici u iznosu 3.767,03 eura dok se ostatak od 420,00 eura odnosi na doznačena sredstva za nabavu lektira, a koji prihod je veći u odnosu na 2023. godinu. Trošak nabave udžbenika je bio manji u odnosu na 2023. zbog dobre očuvanosti udžbenika, te većom potrebom za radnim udžbenicima koji se knjiže na konto 3722 – naknade građanima i kućanstvima u naravi.

 Šifra 6526 – ostali nespomenuti prihodi obuhvaćaju reguliranje cijene ručaka, a ujedno je iskazan veći interes za istima.

Šifra 6615 – prihod od pruženih usluga V. osnovne škole Varaždin se zasniva na najmu školske dvorane plesnim klubovima. Prihod je manji u donosu na 2023. godinu zbog smanjene potrebe za korištenjem dvorane.

Šifra 6631 – tekuće donacije od pravnih osoba škola je primila od osiguravajućih društava zbog ugovaranja police osiguranja učenika.

Šifra 6711 – prihod iz nadležnog proračuna za financiranje rashoda poslovanja veći je u odnosu na prethodnu godinu jer se značajan broj računa namirio u tekućoj godini.

Šifra 6712 – kao i šifra 6711 tako su se i troškovi za nabavu nefinancijske imovine namirili većim dijelom prihodima od nadležnog proračuna za financiranje rashoda za nabavu nefinancijske imovine u tekućem izvještajnom razdoblju.

**Rashodi poslovanja**

Šifra 3111 - rashodi za zaposlene su veći u odnosu na prošlu godinu, kao što je navedeno zbog povećanja koeficijenata djelatnika u obrazovanju; ujedno zbog zapošljavanja dodatnih djelatnika kao zamjena za bolovanja, porodiljni dopust i sl.

Šifra 3113 – smanjenje na šifri je rezultat zapošljavanja dodatnih djelatnika za zamjene za dugotrajnije bolovanje, a koji posao ne trpi odgodu.

Šifra 3114 – plaće za posebne uvijete rada obuhvaćaju dodatak za rad u drugoj smjeni i dodatak za rad učitelja po prilagođenom programu kojih je u 2024. godini bilo duplo više nego u 2023. godini; rezultat je prilagođeni program nastave djeci koja imaju poteškoće u praćenju nastave i usvajanju gradiva.

Šifra 3132 – rast doprinosa za zdravstveno osiguranje rezultat je povećanja bruto plaća djelatnika korekcijom koeficijenata plaća u obrazovanju. Veća bruto plaća uvjetuje i veće doprinose za zdravstveno osiguranje.

Šifra 3212 – naknade za prijevoz neznatno su povećane u odnosu na prošlu godinu, uglavnom zbog cijena derivata na tržištu koje uvjetuju određivanje cijene troška prijevoza sa i na posao djelatnicima koji imaju mjesto prebivališta dalje od 2 km od mjesta rada.

Šifra 3213 – u 2024. godini iskazan je veći interes djelatnika za pohađanjem seminara, stručnih skupova i stručnih savjetovanja.

Šifra 3214 – isplaćena je locco vožnja domaru škole zbog nabave materijala za redovan rad škole i poštanskih usluga. Opis jednak kao i 3212.

Šifra 3221 – uredski materijal i ostali materijalni rashodi su povećani u odnosu na 2023. godinu za 4.184,76 eura, zbog većih troškova za nabavom uredskog materijala (tonera, fotokopirnog papira..) ali isto tako i higijenskog materijala - rezultat je povećanje cijena na tržištu što rezultira većim troškovima nabave.

Šifra 3222 – rashodi za materijal i sirovine u iznosu od 64.259,08 eura rezultat je prehrana učenika prema smjernicama projekta „Čarobna Osmica“ – osmišljenog od strane stručnih nutricionista pod vodstvom Grada Varaždina i Odjela za društvene djelatnosti. Projekt ima namjeru potaknuti učenike na pravilnu, raznovrsnu i nutritivno obogaćenu prehranu u vidu posluživanja školske užine, a koja zahtjeva kvalitetne i svježe namirnice. Ujedno 2024. godina bilježi rast cijena prehrambenih proizvoda što je u konačnici rezultiralo i većim troškovima nabave istih.

Šifra 3224 – povećanje za 5.018,27 eura u odnosu na 2023. godinu je kupnja materijala za održavanje školskog vrta i dvorišta uz redovne troškove za nabavu materijala i dijelova za razne popravke i redovan rad ustanove.

Šifra 3225 – kuhinju potrebnim sitnim inventarom za kvalitetan rad u pripremi i posluživanju obroka; sredstva su utrošena i u opremanje učionica informatike tehničkom opremom te zamjenom dotrajale.

Šifra 3227 – u 2024. godini nije bilo značajnije potrebe za službenom radnom odjećom tehničkog osoblja.

Šifra 3232 – povećanje na kontu rezultat je renovacija školskog dvorišta, zamjena poda u učionici te redovni godišnji servisi za plinske instalacije.

Šifra 3234 – smanjenje konta komunalnih usluga rezultat je ukidanja plaćanja komunalne naknade od strane osnivača.

Šifra 3237 – povećanje na intelektualnim uslugama je rezultat izrade potrebne i obvezne dokumentacije za Procjenu rizika.

Šifra 3239 – u 2024. godini nisu bile iskazane potrebe za ostalim uslugama u odnosu na 2023. godinu.

Šifra 3293 – kao i šifra 3239 nije bilo iskazane potrebe za knjiženjem troškova na kontu reprezentacije kao što je to bilo 2023. godine kada se većina troškova knjižila radi obljetnice osnutka i rada V. osnovne škole Varaždin.

Šifra 3295 – trošak pristojbi i naknada se odnosi na povećanje iznosa naknade zbog nezapošljavanja osoba s invaliditetom.

Šifra 3722 – naknade građanima i kućanstvima u naravi obuhvaćaju veće troškove za radne udžbenike i druge obrazovne materijalne za učenike škole.

Šifra 3835 – školi je u 2024. godini doznačena kazna za HACCA kontrolu školske kuhinje.

Šifra 96 – obračunati prihodi poslovanja – nenaplaćeni čine nepodmireni računi za usluge produženog boravka u obračunskom razdoblju 2024. godine, dok se iznos od 948,00 eura odnosi na nepodmirene račune za najam sportske dvorane za studeni i prosinac 2024. godine

Šifra 4 – rashodi za nabavu nefinancijske imovine manji su u odnosu na 2023.godinu jer je prijašnjih obračunskih razdoblja škola opremljena potrebnom opremom; opremu za rad i nastavu je osigurao Carnet prijenosom imovine školskim ustanovama – pojašnjeno u P-VRIO.

Šifra 4221 – nabavljeno je uredskog namještaja za učionice, urede stručnih suradnika, te informatička oprema u vidu kompjutera, laptopa i interaktivnih ploča.

Šifra 4227 – smanjena potreba u 2024. za uređajima i opremom

Šifra 4241 – odnosi se na nabavu udžbenika iz sredstava Ministarstva znanosti i obrazovanja i nabavu lektirne građe u iznosu od 4.187,05 eura.

Šifra 451 – od dodatnih ulaganja na građevinskim objektima u 2024. godini realizirana je zamjena pet vrata učionica, zbog dotrajalosti.

**Obrazac BILANCA**

Šifra B001 – imovina je povećana za imovinu nabavljenu u toku godine, koja je pojašnjena u obrascu PR-RAS, šifre 4227 – 451. Ukupna imovina je jednaka obvezama i vlastitim izvorima te B001 i B003 iznose 845.207,62 eura, a za koju imovinu je primijenjena stopa ispravka vrijednosti prema Pravilniku o proračunu. Kako bi obrazac bilance zadovoljio uvijete da je B001=B003 u glavnoj knjizi proračunskog korisnika je bilo potrebno zadovoljiti bilančnu ravnotežu, a koja se određuje prema formuli 0 (nefinancijska imovina) + 1 (financijska imovina = 2 (obveze) + 9 (vlastiti izvori). Ujedno je bilo potrebno, nakon obveznog popisa inventure uskladiti stanje imovine u glavnoj knjizi sa stanjem u osnovnim sredstvima kako bi se potvrdno odgovorilo na pitanje 54. Upitnika o fiskalnoj odgovornosti o analitičkoj usklađenosti imovine u glavnoj knjizi sa stanjem analitike osnovnih sredstava.

Škola nije sklapala ugovorne odnose koji mogu postati imovina ili obveza (kreditne obveze, mjenice, hipoteke…) te se ne vode sudski sporovi.

Šifra 1112 – stanje sredstva na žiroračunu V. osnovne škole Varaždin na dan 31.12.2023. godine iznosi 63.053,25 eura, izvadak br. 208. od 31.12.2024. godine. Stanje blagajne na datum 31.12.2024. godine iznosi 0,00 kn budući da su sva sredstva prethodno položena na žiroračun Škole.

Šifra 129 – odnosi se na potraživanja za isplate naknade plaće djelatnicima na bolovanju dužem od 42 dana koja su u manjem iznosu nego prethodne godine, jer su pravovremeno doznačene obavijesti o povratu sredstava tj. zatvaranja potraživanja prema HZZO.

Šifra 165 – odnosi se na potraživanja od roditelja za pohađanje produženog boravka i ručkove. Veći dio potraživanja odnosi se na račune za prosinac 2024. godine čije je dospijeće 15.01.2024. godine, dok škola nema nedospjelih potraživanja fizičkih osoba.

Šifra 166 – odnosi se na potraživanja za iznajmljivanje dvorane te se odnosi na račune za najam dvorane za prosinac 2024. godine čije je dospijeće u siječnju 2025. godine. Isto kao i za 166 škola nema nedospjelih potraživanja po navedenom kontu.

Šifra 193 – kontinuirani rashodi budućih razdoblja prikazuju rashode za zaposlene, odnosno plaću za djelatnike za prosinac 2024. godine (iz toga se isključuje plaća za produženi boravak i plaća za pomoćnike u nastavi) i iznosi 87.613,72 eura te će biti isplaćena u siječnju 2024. godine.

Šifra 231 – odnosi se na obveze za plaće za prosinac 2024. godine, koje će biti isplaćene u siječnju 2025. godine.

Šifra 232 – odnosi se na obveze za materijalne rashode koji su nastali u prosincu te će biti podmirene u siječnju.

Šifra 234 – odnosi se na financijske obveze koji su nastale u prosincu te će biti podmirene u siječnju.

Šifra 239 – odnosi se na tekuće obveze koje su opisane u šifri 129.

 Šifra 922 – škola je u obračunskom razdoblju ostvarila višak prihoda poslovanja od 7.328,91 eura u odnosu na 2023. godinu kada je imala manjak od 3.286,87 eura. Iz navedenog proizlazi kako je škola u proračunu imala dovoljno prihoda poslovanja kako bi namirila troškove materijalnih rashoda i rashoda za nabavu nefinancijske imovine budući da ista ne stječe prihoda od nefinancijske imovine kojim bi namirila troškove nabave nefinancijske imovine. Kako je i u PR-RAS pojašnjeno obveznom korekcijom rezultata sučelili su se viškovi i manjkovi obračunskog razdoblja kako bi se u konačnici konsolidirano dobio rezultat poslovanja.

**Obrazac RAS-funkcijski**

Šifra 0912 – osnovno obrazovanje za 2023. godinu iznosi 1.345.659,18 eura i u povećanju je za 22% u odnosu na 2023. godinu zbog inflacije koja je rezultirala rast cijena troškova nabave materijala, tekućih i režijskih troškova.

**Obrazac P-VRIO**

Šifra P018 – temeljem Odluke o prijenosu prava vlasništva na opremi od Carneta, KLASA 100-910/24/283, URBROJ: I88002-650-349-24-4, od 01.siječnja 2024. godine, V. osnovna škola je u svojim poslovnim knjigama imovinu dobivenu od strane Carnet-a u vidu 3D printera, AP Fotineta, edukacijskog drona, HP ProBook-ova, interaktivnih zaslona, laptopa, računala, switch-eva i senzora kvalitete, isknjižila iz izvanbilanične evidencije i istu iskazala kao povećanje proizvedene dugotrajne imovine sa danim sadašnjim vrijednostima imovine koja iznosi 37.645,03 eura.

## Obrazac OBVEZE

 Ukupne obveze na dan 31. prosinca 2024. godine iznose 139.447,09 eura od čega se iznos od 22.862,68 eura odnosi na dospjele obveze koje će se podmiriti u siječnju. Nedospjele obveze u iznosu 125.454,16 euro su obveze za rashode poslovanja, obveze za zaposlene, obveze za prijevoza na posao i s posla te ostale materijalne rashode čije dospijeće je bilo do 31.12.2023. godine, a koje dospijevaju u siječnju 2023. godine.

U Varaždinu, 31.01.2025.

Bilješke sastavila: Ravnateljica:

Katarina Kivač, mag.oec. Nikolina Kovačić, prof.

Voditeljica računovodstva